Salm (riik)

Salm on mitme ajaloolise krahvkonna ja vürstkonna nimi tänapäeva Saksamaal, Belgias, Luksemburgis ja Prantsusmaal.
Ajalugu.
Juured.
Salmi krahvkond tekkis 10. sajandil Vielsalmis, tänapäeva Belgia Ardennide piirkonnas. Seda valitses Luxemburgide noorem haru, mida kutsuti Salmiks.
Aastal 1165 jaotati see Alam-Salmi krahvkonnaks Ardennides, mis paiknes Belgias ja Luksemburgis, ning Ülem-Salmi krahvkonnaks Vogeesides, tänapäeva Prantsusmaal.
Alam-Salm.
Alam-Salmi krahvid hääbusid aastal 1416 ja krahvkonna päris Reifferscheid-Dyck. Aastal 1628 ülendati krahvkond altkrahvkonnaks ja edaspidi nimetati lääni Salm-Reifferscheidi altkrahvkonnaks.
Aastal 1639 jaotati altkrahvkond Salm-Reifferscheid-Bedburgi altkrahvkonnaks Kölnist loodes ja Salm-Reifferscheid-Dycki altkrahvkonnaks Neussis.
Salm-Reifferscheid-Bedburg.
Aastal 1734 jaotati Salm-Reifferscheid-Bedburgi altkrahvkond kolmeks, eraldades Salm-Reifferscheid-Raitzi altkrahvkonna (Böömimaa pärandiosa) ja Salm-Reifferscheid-Hainsbach altkrahvkonna (esialgne altkrahvkond).
Aastal 1803 nimetati väiksem Salm-Reifferscheid-Bedburgi altkrahvkond Salm-Reifferscheid-Krautheimi altkrahvkonnaks. Aastal 1804 ülendati see vürstkonnaks ja aastal 1806 see mediatiseeriti.
Salm-Reifferscheid-Dyck.
Krahvkond mediatiseeriti ja suguvõsa haru hääbus aastal 1888.
Ülem-Salm.
Aastal 1246 eraldus Ülem-Salmi krahvkonnast Salm-Blankenburgi krahvkond.
Aastal 1431 eraldus Ülem-Salmi krahvkonnast Salm-Badenweileri krahvkond.
Ülem-Salmi krahvkonna pärisid aastal 1475 metsa- ja reinkrahvid, kes kutsusid seejärel oma lääni Ülem-Salmi metsa- ja reinkrahvkond.
Aastal 1499 jaotati Salmi metsa- ja reinkrahvkond kaheks üksuseks, Salm-Kyrburgi metsa- ja reinkrahvkond ning Salm-Dhauni metsa- ja reinkrahvkond.
Salm-Blankenburg.
Krahvkond hääbus aastal 1506 ja selle pärisid Lotringid.
Salm-Badenweiler.
Aastal 1520 eraldus Salm-Badenweileri krahvkonnast Salm-Neuburgi krahvkond. Aastal 1653 pärisid lääni Austria Sinzendorfid, kuid Salmid kandsid tiitlit aastani 1784, kui viimane isand suri.
Lotringid annekteerisid krahvkonda aastatel 1600 kuni 1608, siis läks see perekonnale tagasi. Aastal 1670 annekteeriti territoorium lõplikult Prantsusmaa poolt.
Salm-Kyrburg.
Aastal 1607 jaotati Salm-Kyrburgi metsa- ja reinkrahvkond kolmeks, eraldades algsest metsa- ja reinkrahvkonnast Salm-Mörchingeni metsa- ja reinkrahvkonna ning Salm-Troneckeni metsa- ja reinkrahvkonna. Aastal 1637 Salm-Troneckeni isand suri ja tema territoorium ühendati ... . Aastal 1681 suri Salm-Kyrburgi viimane isand ja tema territoorium ühendati Salm-Mörchingeniga.
Aastal 1688 suri Salm-Mörchingeni viimane isand. Tema territoorium ühendati ... .
Aastal 1743 loodi täiesti uus Salm-Kyrburgi territoorium, seekord Salm-Kyrburgi vürstkond. Prantsusmaa annekteeris selle aastal 1811 lühikeseks ajaks ja aastal 1813 see mediatiseeriti. Kuid perekond kandis tiitlit edasi.
Salm-Dhaun.
Aastal 1561 eraldusid Salm-Dhaunist Salm-Neuweileri metsa-ja reinkrahvkond ning Salm-Grumbachi metsa- ja reinkrahvkond.
Aastal 1697 eraldus Salm-Dhaunist Salm-Püttlingeni metsa- ja reinkrahvkond.
Aastal 1748 suguvõsa Salm-Dhauni haru hääbus, selle territoorium läks Salm-Püttlingeni harule.
Salm-Püttlingen.
Salm-Püttlingen hääbus aastal 1750. Selle territoorium läks ... .
Salm-Neuweiler.
Aastal 1610 eraldati Salm-Neuweilerist Salmi metsa- ja reinkrahvkond. Aastal 1623 ülendati see Salmi vürstkonnaks.
Aastal 1803, kui Münsteri piiskopkond sekulariseeriti, anti osa sellest Salm-Salmi vürstidele, kes selleks ajaks omasid juba Anholti isandkonda. See uus Salmi vürstkond, mis kattis alasid ümber Borkeni, Ahausi ja Bocholti, oli Reini Liidu liige. Aastal 1810 annekteeris Prantsusmaa selle keisririigi Lippe departemangu. Pärast Napoleoni kaotust aastal 1815 mediatiseeriti see Preisimaasse. Suguvõsa haru elab tänapäevalgi.
Aastal 1696 jaotati Salm-Neuweiler kaheks, Salm-Leuze metsa- ja reinkrahvkond ning Salm-Hoogstrateni metsa- ja reinkrahvkond. Nende maad liidendati Belgiaga. Harud hääbusid aastatel 1887 ja 1186.
Salm-Grumbach.
Aastal 1668 eraldati Salm-Grumbachist Rheingrafenstein-Grenzweileri metsa- ja reinkrahvkond. See mediatiseeriti ja liidendati Preisimaaga. Haru hääbus aastal 1819.
Aastal 1803 annekteeris Salm-Grumbachi Prantsusmaa. Salm-Grumbachi isandad said kompensatsiooniks Salm-Horstmari vürstkonna. See mediatiseeriti aastal 1813. See suguvõsa haru müüs oma tiitlid aastal 1892 Salm-Salmile.
Valitsejate loend.
Salm-Hoogstrateni metsa- ja reinkrahvid ning vürstid (1696-1739-1886).
vaata Salm-Salmi vürstid